JY LEES NOU Bekendstelling van die Innibos-feesprogram 2015
Dogtertjie of seuntjie? Hier's die resep
'n Lekker en ligte dosis komedie is vanjaar op die planke. Die buite-egtelike oupa deur Nico Luwes is 'n prettige gesinskomedie wat vol sale getrek het by die KKNK en Vryfees, terwyl die behoudende waardes so swaar weeg soos die kuns van piekel in Schalk Schoombie se drama Gepiekel met onder andere Henriëtta Gryffenberg en Altus Theart. Nog 'n kosstorie is Net 'n chill burger en chips, asseblief! met Leon Kruger en Waldemar Schultz. Neels van Jaarsveld staan sy man in Innie rof oor 'n man so algemeen soos margarine en aartappelslaai... totdat hy begin gholf speel.
In Die Woema en 'n Windgat Wyfie gaan Shaleen Surtie-Richards die lagtrane laat loop, terwyl almal nou reeds weet wat hulle te wagte kan wees in die ligte My Boetie se Boetie se Boetie se Baba.
Die kykNET Kos-crawl word vanjaar vir die tweede keer aangebied en feesgangers sal nie gras onder hul voete moet laat groei vir dié kaartjies nie. Dit is 'n allegaartjie-program met kosdemonstrasies, musiek en stories deur onder andere Niël Stemmet (sout+peper), Cordon Broers Lochner de Kock en Jannie du Toit, Jak de Priester en Seline van der Wat en Kokkedoor- en Makietie-aanbieders Tiaan Langenegger en Mynhardt Joubert.